Gandakin vyöhyke kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa. Kun järistyksestä oli kulunut runsas kaksi vuorokautta, maan pelastusviranomaiset kertoivat siihen mennessä keräämänsä tiedon perusteella Gandakin koillisosan Gorkhan piirikunnan olevan Bagmatin pohjoisosien tavoin yksi asukaslukuunsa nähden suurimpia henkilövahinkoja kärsineistä alueista.